text: Enduliga heima – eitt sindur um, at innflyta hund
text: #000000
text: Vit hava bíða leingi eftir Rheu. Gamli hundurin hjá okkum doyði í oktorbur mánaði í 2022, og tað var so heppið, at alarin, vit høvdu valt at keypa hvølp frá, paraði eina tík, sum var av teimum blóðlinjum, vit ynkstu okkum, vikuskiftið eftir.
text: #000002
text: Tíkin legði 6 januar 2023, og har var tíbetur ein tíkahvølpur til okkum.
text: #000003
text: Hvat ein eigur, at hava í huga, tá ein keypir hvølp, komi eg nærri inn á í eini seinni grein.
text: #000004
text: Í kapittul 2 í kunngerð nr. 82 frá 18. mai 2021 um at innflyta hundar, kettur og gitnaðarevni, stendur, millum annað :
text: #000005
text: ”§ 4. Tað er bannað at innflyta hundasløg, sum kunnu vera vandamikil fyri fólk ella djór.
text: #000006
text: Stk. 2. Forboðið í stk. 1 fevnir um hundasløg, sum upprunaliga eru ald til bardaga, varðhald, jakt ella verju, hava eitt ágangandi ella tvísint sinnalag og eru sterk ella harðfør. Forboðið í stk. 1 fevnir eisini um hundasløg, sum kunnu hava aðrar óynsktar eginleikar.”
text: #000007
text: Hendan orðing er so breið, at alt eftir hvør tulkar hesa orðing, so kann landsdjóralæknin nokta innflutingi av flestu hundasløgum. Flestu hundar eru upprunaliga aldir soleiðis, at teir høvdu eitt arbeiði, og sostatt kunnu teir bólkast sum aldir til jakt ella verju. Eitt nú var Yorkshire Terrier upprunaliga brúktur sum rottufangari, og tað krevur so sannuliga ein sterkan og harðføran hund. Sama er galdandi fyri flestu røktingarhundar; ein Border Collie, sum ikki er sterkur ella harðførður, hóskar seg illa sum seyðahundur.
text: #000008
text: Rhea er ein sjefarahundur, so áðrenn eg yvirhøvur fór til Danmarkar at vitja og avgreiða keypið, tosaði eg við Heilsufrøðiligu Starvsstovuna, fyri at tryggja mær, at eg kundi innflyta ein sjefarahund.
text: #000009
text: Svarið haðani var, at tey plaga at geva innflutningsloyvið til sjefarahundar. Persónliga kundi eg hugsa mær, at innflutningsmannagongdin kundi byrja longu, áðrenn hvølpurin er keyptur, soleiðis at eg sum keypari, hevði eina skrivliga váttan uppá, at eg kann innflyta ein hvølp av hesum hundaslagið, áðrenn keypi er avgreitt, og mann hevur funnið sær ansing til hvølpin og so víðari.
text: #000010
text: Tá Rhea var 12 vikur, skuldi hon til djóralækna, og fáa tær koppsetingar, ið eru kravdar, skal hvølpurin innflytast til Føroyar. Og ikki fyrrenn hon hevði fingið hesar koppsetingar, kundi eg søkja um innflutningsloyvið til hana.
text: #000011
text: Sí vegleiðing hjá Heilsufrøðiligu Starvsstovuni HER
text: #000012
text: Djóralæknin, sum alarin vanliga brúkar, tók sær av koppsetingunum.
text: #000013
text: Umsókn um innflutningsloyvið skal verða Heilsufrøðiligu Starvsstovuni í hendi, í seinasta lagið 6 yrkadagar áðrenn ferðin til Føroyar byrjar. Gjaldið fyri innflutningsloyvið er, frá 1/6-2023, 700,00 kr, og skal hetta verða goldið áðrenn umsókn um innflutingsloyvið verður send. Kvittan fyri hetta gjaldið, skal sendast saman við umsókini.
text: #000014
text: Umsóknin, ið skal váttast og útfyllast av djóralækna í útflytara landinum, sæst HER
text: #000015
text: Tveir yrkadagar áðrenn heimferðin byrjaði, skuldi Rhea so aftur til djóralæknan.
text: #000017
text: Aftur hesuferð, vóru vit hjá djóralæknanum, sum alarin vanliga brúkar. Hesuferð skuldi Rhea viðgerast fyri orm, lús, loppu, skógarmottur og aðrar snýkar. Eisini var hennara heilsustøða neyvt kannað, soleiðis at djóralæknin kundi vátta, at hann metti at hon ikki fór at hava heilsuligar trupulleikar av ferðin til Føroyar.
text: #000018
text: Vit vóru hjá djóralæknanum klokkan 8:00 um morgunin, og kl 8:30 var heilsuváttanin send til Heilsufrøðiligu Starvsstovuna. Longu seinnapartin sama dag, kom teldupostur við endaligum innflutningsloyvið.
text: #000019
text: Innflutningsloyvið skuldi skrivast út, og havast við til check-in og til tollararnar í Føroyum.
text: #000020
text: Alt samskftið við, og kunning frá Heilsufrøðiligu Starvsstovuni, gekk bæði skjótt og væl, og tey veittu okkum eina sera góða og greiða tænastu.
text: #000021
text: Tað ber til at flyta hundar til Føroyar bæði við flogfarið og við skipið. Eg yvaðist onga løtu í, at vit skuldu ferðast til Føroyar við Norrønu, tí fór eg við flogfarið, skuldi Rhea verða í lastarúminum á flogfarinum. Við flogfarið er nevnuliga einans loyvt at hava hund við inn í kabinuna, um hundurin og ferðataskan íalt viga 8 kilo ella minni. Eg havi fingist so mikið nógv við hundar seinastu 25 árini, at tað skuldi ikki fallið mær inn, at latið ein hundahvølp siti í lastarúminum í einum flogfarið til Føroyar. Vit vita øll, at lendingin í Føroyum stundum kann verða avbjóðandi, og at tað meira enn so kemur fyri, at flogfarið ikki fær sett seg, og tí má bíða í antin Noregi ella Íslandi í fleiri tímar. Slík viðferð kann ávirka hvølpin sera nógv, so tann tjansin tók eg avgjørt ikki. Um vit fara av landinum aftur, tá Rhea er vaksin, so kann verða, at vit fara við flogfarið – livst so spyrst.
text: #000022
text: Komnar til Hirtshals, skuldi innflutningsloyvið vísast í check-in. Har var kannað eftir, um chipmerkið, sum Rhea hevur undir húðini, hevði sama nummar, sum tað, ið stendur á innflutningsloyvinum.
text: #000023
text: Í check-in verður innflutningsloyvið undirskriva, vegna flutningsfelagið – í hesum føri Smyril Line, og so er klárt at fara umborð.
text: #000024
text: Eg fekk onga kunning frá Smyril Line um nakað sum helst viðvíkjandi ferðini. Um eg ikki hevði spurt sjálv, tá eg fór til Danmarkar, við Norrønu, hevði eg ikki vita av, at eg fyrst skuldi til móttøkuna umborð á Norrønu, har eg fekk útflýggja lykil til hundarúmið. Saman við lyklinum til hundarúmið, fekk eg eisini lykil til lásið á sjálvum búrinum, sum eg hevði bílagt til Rheu. Mann skal gjalda 200,00 kr í depositum fyri lykilin.
text: #000025
text: Ei heldur var eg kunna um, at innflutningsloyvið skuldi vísast í móttøkuni.
text: #000026
text: Tað hevði verði ordiliga gott, um mann kanska fekk hesa kunning, tá mann keypti ferðaseðilin og bílegði djórabúr.
text: #000027
text: Umstøðurnar at hava hund við umborð á Norrønu, eru annars avbera góðar. Eitt stórt og gott afturlatið rúm er á tí partinum av Norrønu, har einans starvsfólk hava atgongd. Ferðandi, sum hava hund við, hava so sjálvandi eisini atgongd til hetta økið. Hetta rúmið er læst, og einans tey, ið hava djór við á ferðini, hava lykil til sjálvt rúmið.
text: #000028
text: Inni í hesum rúminum, eru so sjálvi hundabúrini. Tað er heingilás til hvørt búrið, so tað er bara tann, sum hevur lykil til heingilásið, sum sleppur inn til hundin.
text: #000029
text: Ein kundi kanska ynkst sær, at tað bar til, at seta eitthvørt upp frammanfyri hurðina til sjálvt hundabúrið, soleiðis at hundarnir ikki sóu hvat annars fyrifórst í rúminum. Hendan túrin vóru nevniliga tveir aðrir hundar við. Hesir báðir vóru knapt so glaðir fyri, at eg kom inn eftir Rheu, og teir vóru so slett ikki glaðir fyri, at Rhea kom innaftur í rúmið. Eitthvørt sum hevði tikið eitt sindur av útsýninum hjá hesum báðum, hevði uttan yva verði gott hjá, bæði teimum, og Rheu at havt.
text: #000030
text: Seinasti steðgur var hjá tolleftirlitinum. Og tá spyr tollarin eftir EU passinum hjá Rheu. Eftir at verða komin til hús, havi eg lisið alla kunngerðina um innfluting av hundum, og ongastaðni verður EU pass til hundar nevnt. Rhea hevði sjálvandi EU pass, so tað var ongin trupulleiki. So kanska tey, ið ætla at innflyta hund, bara fáa sær EU pass til hundin. Koppsetingarnar, ið krevjast til EU pass, eru nakrar av teimum somu, sum verða kravdar til innflutningsloyvið.
text: #000032
text: Frá tolleftirlitinum fekk eg so eisini at vita, at strangt tikið, so skuldi hundurin sita í búrið, líka til tolleftirlitið hevði undirskriva innflutningsloyvið. Hesum visti eg so heldur ikki av. Og eg haldi heldur ikki, at hetta er nevnt í kunngerðini.
text: #000033
text: Hinvegin, so eri eg ikki løgfrøðingur, so tað kann jú eisini væl verða, at tað eri eg, sum ikki dugi at tulka kunngerðina rætt.
text: #000034
text: Hvat innflutningi viðvíkur, so eru hundahvølpar at rokna sum øll onnur vøra. Og júst sum við allari aðrari vøru, so sum neglaklipparum og kanel, so skal meirvirðisgjald gjaldast av hundahvølpinum. So tað er skilagott, at hava keypssáttmálan við sær.
text: #000035
text: Vitjanin hjá tolleftirlitinum gekk, hóast alt, bæði skjótt og væl, og lítla løtu vóru vit báðar á veg til hús.
text: #000036
text: TíðindiKom og kappast8. september 2023 - 01:44Ansi eftir hundinum, tá tit ganga túr8. juni 2023 - 23:03Venjarar á skeið í Danmark26. mai 2023 - 19:50Enduliga heima – eitt sindur um, at innflyta hund18. mai 2023 - 17:41Gjald fyri innflutningsloyvir hækkar14. apríl 2023 - 23:09
text: #000037
text: Kom og kappast8. september 2023 - 01:44Ansi eftir hundinum, tá tit ganga túr8. juni 2023 - 23:03Venjarar á skeið í Danmark26. mai 2023 - 19:50Enduliga heima – eitt sindur um, at innflyta hund18. mai 2023 - 17:41
text: #000038
text: Henda heimasíða nýtir farspor (cookies).
  Vit brúka farspor fyri at kanna ferðsluna á heimasíðuni og fyri at gera tína uppliving so góða sum møguligt.
  Farspor tryggja, at heimasíðan riggar, sum hon skal.
text: #000039
text: Á fch.fo nýta vit farspor. Tað eru lítlar tekstfílur, sum við samtykki tínum verða goymdar á telduni, teldlinum ella telefonini, tá ið tú vitjar síðuna. Farspor innihalda ikki skaðilig forrit ella virus.
text: #000040
text: Niðanfyri kanst tú lesa meira um farspor á fch.fo.
text: #000041
text: Farspor, sum tú fyrr hevur góðtikið, kunnu lætt strikast aftur. Nýtir tú PC við nýggjari kaga, strikar tú tey við at trýsta CTRL + SHIFT + Delete á knappaborðinum.
text: #000044
text: Tað gert tú við at broyta stillingar í kaganum. Hvar stillingarnar eru, veldst um, hvønn kaga, tú nýtir. Farspor, sum Google Analytics nýtir, kanst tú velja frá við at installera eitt add-on í kagan. Tað eitur Google Analytics Opt-out. Minst tó til, at velur tú farspor frá, kanst tú ikki nýta tær tænastur, sum farsporini stýra.
text: #000046